सुखीपुर नगरपालिका
सुखिपुर नगरपालिका नेपालको सगरमाथा अञ्चलको सिराहा जिल्लामा पर्दछ। स्थानीय विकास मन्त्रालयले २०७२ आस्विन १ गते थप २६ वटा नयाँ नगरपालिका थप्दा सिराहा जिल्लामा मोहनपुर कमलपुर, विधानगर, कुशाह लक्षिमिनीया, कविलासी, सिलोर्वा पछवारी, बेल्ही र सुखिपुर यी ७ गाउँ विकास समितिहरूलाई समेटेर सुखिपुर नगरपालिका घोषणा गरिएको हो। सुखिपुर नगरपालिकाको केन्द्र सुखिपुर बजारमा रहको छ। नगरपालिकाको घोषणा र क्षेत्रविस्तारसँगै मुलुकमा १ महानगरपालिका, १२ उपमहानगरपालिका र २ सय १७ नगरपालिका कायम भएका छन्।

जनसङ्ख्या
मोहनपुर कमलपुर, विधानगर, कुशाह लक्षिमिनीया, कविलासी, सिलोर्वा पछवारी, बेल्ही र सुखिपुर यी ७ गाउँ विकास समितिहरूलाई मिलाएर सुखिपुर नगरपालिका बनाइएको हो । त्यसैले राष्ट्रिय जनगणना २०६८को जनगणना अनुसार यी ७ ठाउँहरूको जनसङ्ख्यालाई जोडेर सुखिपुर नगरपालिकाको जनसङ्ख्या २०,९१५ रहेको छ ।

सन्दर्भ सामग्रीहरू

बाह्य कडीहरू
जिल्ला विकास समितिको कार्यालय, सिराहा

यो पनि हेर्नुहोस

नेपालका नगरपालिकाहरू
सिराहा जिल्लाका ठाउँहरू
२०७२ असोज १ मा घोषित नगरपालिकाहरू